Adrian Zglobiu a fost condamnat definitiv pentru că l-a scuipat pe Traian Băsescu. Azi, Curtea de Apel Constanţa l-a condamnat pe Zglobiu la trei luni de închisoare, pentru săvârşirea infracţiunii de tulburare a ordinii şi liniştii publice. Aplicarea pedepsei închisorii a fost amânată pe un termen de supraveghere de doi ani, calculat de la data rămânerii definitive a deciziei, respectiv azi.Zglobiu a fost obligat să presteze o muncă neremunerată în folosul comunităţii pe o perioadă de 40 de zile la Căminul pentru Persoane Vârstnice Constanţa sau la Direcţia de Gospodărire Comunală din cadrul Primăriei Constanţa. De menţionat că Traian Băsescu nu s-a constituit parte civilă.